REIT และ Property fund แตกต่างกันอย่างไร
Property fund คือ กองทุนที่ถือครองสินทรัพย์ประเภทอสังหาฯ ซึ่งมีรายได้มาจากการรับค่าเช่าอสังหาฯ เป็นหลัก รายได้ทั้งหมดที่เกิดขึ้นจากค่าเช่าจะถูกหักค่าบริหารไปส่วนหนึ่ง และส่วนที่เหลือจึงเป็นกำไร หน้าที่หลักของกองทุนเหล่านี้คือ การจ่ายปันผลให้ผู้ถือหุ้น กองทุนไม่จำเป็นต้องเก็บกำไรสะสมไว้ลงทุนเพิ่ม เพราะ Property fund ไม่สามารถลงทุนในทรัพย์สินเพิ่มได้ ข้อจำกัดตรงนี้ทำให้เกิดกองทุนอสังหาฯ ประเภทใหม่ขึ้นมาเรียกว่า REIT

ส่วน Real Estate Investment Trust หรือ REIT เป็นกองทุนอสังหาฯ เช่นกัน แต่แตกต่างตรงที่กองทุนนี้สามารถเพิ่มทุนจากผู้ถือหุ้นเพิ่มนำเงินไปลงทุนในสินทรัพย์เพิ่มได้

จุดที่สำคัญที่สุดในกองทุน REIT, PF คือ กองทุนเหล่านี้มี 2 ประเภทใหญ่; Leasehold และ Freehold สำหรับความแตกต่างของ 2 ประเภทนี้ คือ Leasehold เป็นกองทุนที่มีวันหมดอายุ ส่วน Freehold เป็นกองทุนที่ไม่มีวันหมดอายุ

หากดูคร่าวๆ จะเหมือน Leasehold เป็นกองทุนที่มีความเสี่ยงสูงกว่า Free hold เพราะมีวันหมดอายุ แต่จริงๆ ก็ไม่เชิง กองทุนที่จะหมดอายุจะค่อยๆ ทยอยคืนเงินต้นราคาพาร์กลับให้ผ่านปันผล ความเสี่ยงสำคัญจึงอยู่ที่สินทรัพย์ที่เลือกต่างหากว่าจะแข็งแกร่งจริงหรือเปล่า
ตลาดการเงิน & ผลิตภัณฑ์และบริการทางการเงิน,ความรู้ทางการเงิน